Між тым, Сербун вядомы ў раёне не толькі як выдатны спецыяліст агранамічнай справы, але і як чалавек спартыўнай натуры. У шахматы навучыўся гуляць з маленства. Але калі стаў працаваць аграномам, а затым і кіраўніком гаспадаркі, часу пасядзець за шахматнай дошкай не ставала. І ўсёж сёлета пасля працяглага “тайм-аута” Міхаілу Арцёмавічу давялося ўспомніць шахматную навуку і зноў “хадзіць канём”. У складзе каманды аграрыяў Кругляншчыны ён удзельнічаў у 12-й абласной спартакіядзе па летніх відах спорту і быў адзначаны арганізацыйным камітэтам як самы старэйшы ўдзельнік спаборніцтваў каштоўным падарункам.